title: 2006/345/EK: Padomes Lēmums ( 2006. gada 27. marts ), lai parakstītu un provizoriski piemērotu Nolīgumu starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem

text:
               13.5.2006

               LV

               Eiropas Savienības Oficiālais Vēstnesis

               L 126/23

         PADOMES LĒMUMS
   (2006. gada 27. marts),
   lai parakstītu un provizoriski piemērotu Nolīgumu starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem
   (2006/345/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Moldovas Republiku par dažiem gaisa pārvadājumu pakalpojumu aspektiem (turpmāk “Nolīgums”) saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā noslēgšanu vēlāk, Nolīgums būtu jāparaksta un provizoriski jāpiemēro,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt Nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai Nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt Nolīguma 8. panta 2. punktā paredzēto paziņojumu.

      Briselē, 2006. gada 27. martā

            Padomes vārdā —

            priekšsēdētājs

         H. GORBACH

    ---documentbreak---

               13.5.2006

               LV

               Eiropas Savienības Oficiālais Vēstnesis

               L 126/24

         NOLĪGUMS
   starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   MOLDOVAS REPUBLIKA, (turpmāk “Moldova”),
   no otras puses,
   (turpmāk “Puses”),
   IEVĒROJOT, ka starp vairākām Eiropas Kopienas dalībvalstīm un Moldovu ir noslēgti divpusēji nolīgumi par gaisa pārvadājumu pakalpojumiem, kuros ietvertie noteikumi ir pretrunā Eiropas Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kas ir licencēti saskaņā ar Eiropas Kopienas tiesību aktiem,
   ATZĪSTOT, ka tos noteikumus divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Moldovu, kuri ir pretrunā Kopienas tiesību aktiem, ir jāsaskaņo ar šiem Kopienas tiesību aktiem, tādējādi izveidojot stabilu juridisko pamatu gaisa pārvadājumu pakalpojumiem starp Eiropas Kopienu un Moldovu un saglabājot šo gaisa pārvadājumu pakalpojumu nepārtrauktību,
   IEVĒROJOT, ka Eiropas Kopienas mērķis šajās sarunās nav palielināt kopējo gaisa pārvadājumu pakalpojumu apjomu starp Eiropas Kopienu un Moldovu, ietekmēt līdzsvaru starp Kopienas gaisa pārvadātājiem un Moldovas gaisa pārvadātājiem vai apspriest grozījumus esošajos divpusējos gaisa pārvadājumu pakalpojumu nolīgumos par satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Šajā nolīgumā lietotās definīcijas ir uzskaitītas IV pielikumā.
   2.   Šā nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma Puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem un aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem un aviosabiedrībām.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvarām un atļaujām, ko tiem piešķir Moldova, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi, Moldova ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē.

         3.   Moldova var atteikt, atsaukt, apturēt vai ierobežot dalībvalsts norādīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā, vai arī tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai šo citu valstu valstspiederīgajiem, vai arī minētie to faktiski nekontrolē.

         Īstenojot savas tiesības saskaņā ar šo punktu, Moldova Kopienas gaisa pārvadātājus nediskriminē valstspiederības dēļ.
   3. pants
   Drošība
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, Moldovas tiesības saskaņā ar drošības noteikumiem nolīgumā, kas noslēgts starp dalībvalsti, kura norādījusi gaisa pārvadātāju, un Moldovu, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Moldovas norādītu gaisa pārvadātāju lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Moldovas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozījumi
   Puses, savstarpēji vienojoties, var jebkurā laikā pārskatīt vai grozīt šo nolīgumu.
   8. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.
   2.   Kamēr nolīgums nav stājies spēkā saskaņā ar 1. punktu, Puses piemēro šo nolīgumu no tā mēneša pirmās dienas, kurš ir pēc datuma, kad Puses ir viena otrai paziņojušas par šim nolūkam vajadzīgo iekšējo procedūru pabeigšanu.
   3.   Nolīgumi un citi pasākumi starp dalībvalstīm un Moldovu, kas šā nolīguma parakstīšanas dienā vēl nav stājušies spēkā un ko vēl nepiemēro provizoriski, ir uzskaitīti I pielikuma b) punktā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   9. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.
   TO APLIECINOT, pilnvarotie ir parakstījuši šo nolīgumu.

      Luksemburgā, divos oriģināleksemplāros, divi tūkstoši sestā gada vienpadsmitajā aprīlī, angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un moldāvu valodā.

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeanā

         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldavie
         Per Ia Repubblica moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldovja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   I PIELIKUMS
   Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Moldovas Republiku un Eiropas Kopienas dalībvalstīm, kuri šā nolīguma parakstīšanas dienā ir noslēgti, parakstīti un/vai tiek piemēroti provizoriski:

                           —

                           Gaisa pārvadājumu nolīgums starp Austrijas Federālo valdību un Moldovas Republikas valdību, parakstīts Vīnē, 1993. gada 20. jūlijā (turpmāk “Moldovas un Austrijas nolīgums”). Jaunākie grozījumi izdarīti ar Saprašanās memorandu, kas parakstīts Vīnē, 2002. gada 10. oktobrī,

                           —

                           Nolīgums starp Kipras Republikas valdību un Moldovas Republikas valdību par gaisa pārvadājumu pakalpojumiem, parakstīts Kišiņevā, 2002. gada 15. jūlijā (turpmāk “Moldovas un Kipras nolīgums”),

                           —

                           Gaisa pārvadājumu nolīgums starp Čehijas Republikas valdību un Moldovas Republikas valdību, parakstīts Kišiņevā, 2004. gada 24. februārī (turpmāk “Moldovas un Čehijas Republikas nolīgums”),

                           —

                           Gaisa pārvadājumu nolīgums starp Vācijas Federatīvās Republikas valdību un Moldovas Republikas valdību, parakstīts Kišiņevā, 1999. gada 21. maijā (turpmāk “Moldovas un Vācijas nolīgums”),

                           —

                           Gaisa pārvadājumu nolīgums starp Grieķijas Republikas valdību un Moldovas Republikas valdību, noslēgts Atēnās, 2004. gada 29. martā (turpmāk “Moldovas un Grieķijas nolīgums”),

                           —

                           Gaisa pārvadājumu nolīgums starp Ungārijas Republikas valdību un Moldovas Republikas valdību, parakstīts Budapeštā, 1995. gada 19. aprīlī (turpmāk “Moldovas un Ungārijas nolīgums”),

                           —

                           Nolīgums starp Itālijas Republikas valdību un Moldovas Republikas valdību par gaisa pārvadājumu pakalpojumiem, parakstīts Romā, 1997. gada 19. septembrī (turpmāk “Moldovas un Itālijas nolīgums”). Jaunākie grozījumi izdarīti ar Saprašanās memorandu, kas parakstīts Romā, 2005. gada 26. janvārī,

                           —

                           Gaisa pārvadājumu pakalpojumu nolīgums starp Lietuvas Republikas valdību un Moldovas Republikas valdību, parakstīts Viļņā, 1996. gada 5. aprīlī (turpmāk “Moldovas un Lietuvas nolīgums”). Jaunākie grozījumi izdarīti ar Notu apmaiņu, kas parakstītas Kišiņevā, 2004. gada 8. novembrī,

                           —

                           Nolīgums starp Nīderlandes Karalistes valdību un Padomju Sociālistisko Republiku Savienības valdību par gaisa pārvadājumu pakalpojumiem, parakstīts 1958. gada 17. jūnijā un apstiprināts ar kopējo deklarāciju par divpusējiem līgumiem attiecībās starp Nīderlandes Karalisti un Moldovas Republiku, kas parakstīta Kišiņevā, 1996. gada 29. oktobrī (turpmāk “Moldovas un Nīderlandes nolīgums”),

                           —

                           Nolīgums starp Polijas Republikas valdību un Moldovas Republikas valdību par civilajiem gaisa pārvadājumiem, parakstīts Varšavā, 1995. gada 27. jūlijā (turpmāk “Moldovas un Polijas nolīgums”),

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Moldovas Republikas valdību par gaisa pārvadājumu pakalpojumiem, parafēts Kišiņevā, 1994. gada 18. novembrī (turpmāk “Moldovas un Apvienotās Karalistes nolīgums”);

               b)

               Gaisa pārvadājumu pakalpojumu nolīgumi un citi pasākumi, kas parafēti vai parakstīti starp Moldovu un Eiropas Kopienas dalībvalstīm un kas šā nolīguma parakstīšanas dienā vēl nav stājušies spēkā un netiek piemēroti provizoriski:

                           —

                           Gaisa pārvadājumu nolīgums starp Igaunijas Republikas valdību un Moldovas Republikas valdību, parafēts Tallinā, 1999. gada 23. septembrī (turpmāk “Moldovas un Igaunijas nolīgums”),

                           —

                           Nolīgums starp Francijas Republikas valdību un Moldovas Republikas valdību par gaisa pārvadājumiem, parafēts Kišiņevā, 1999. gada 29. jūlijā (turpmāk “Moldovas un Francijas nolīgums”),

                           —

                           Gaisa pārvadājumu pakalpojumu nolīgums starp Latvijas Republikas valdību un Moldovas Republikas valdību, parafēts Rīgā, 2004. gada 28. aprīlī (turpmāk “Moldovas un Latvijas nolīgums”),

                           —

                           Nolīgums starp Portugāles Republiku un Moldovas Republiku par gaisa pārvadājumu pakalpojumiem, parafēts Lisabonā, 2005. gada 17. februārī (turpmāk “Moldovas un Portugāles nolīgums”).

         II PIELIKUMS
   I pielikumā uzskaitīto nolīgumu to pantu saraksts, kas minēti šā nolīguma 2. līdz 5. pantā

               a)

               Dalībvalsts norāde:

                           —

                           Moldovas un Austrijas nolīguma 3. panta 5. punkts,

                           —

                           Moldovas un Kipras nolīguma 4. panta 3. punkts,

                           —

                           Moldovas un Čehijas Republikas nolīguma 3. panta 4. punkts,

                           —

                           Moldovas un Igaunijas nolīguma 3. panta 4. punkts,

                           —

                           Moldovas un Francijas nolīguma 3. panta 2. punkts,

                           —

                           Moldovas un Grieķijas nolīguma 3. panta 2. punkta b) apakšpunkts,

                           —

                           Moldovas un Ungārijas nolīguma 3. panta 4. punkts,

                           —

                           Moldovas un Nīderlandes nolīguma 1. panta 2. punkts,

                           —

                           Moldovas un Polijas nolīguma 3. panta 4. punkts,

                           —

                           Moldovas un Apvienotās Karalistes nolīguma 4. panta 4. punkts;

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Moldovas un Austrijas nolīguma 4. panta 1. punkta a) apakšpunkts,

                           —

                           Moldovas un Kipras nolīguma 5. panta 1. punkta a) apakšpunkts,

                           —

                           Moldovas un Čehijas Republikas nolīguma 4. panta 1. punkta b) apakšpunkts,

                           —

                           Moldovas un Igaunijas nolīguma 4. pants,

                           —

                           Moldovas un Francijas nolīguma 4. panta 1. punkts,

                           —

                           Moldovas un Grieķijas nolīguma 4. panta 1. punkta b) apakšpunkts,

                           —

                           Moldovas un Ungārijas nolīguma 4. panta 1. punkta a) apakšpunkts,

                           —

                           Moldovas un Lietuvas nolīguma 4. panta 1. punkta a) apakšpunkts,

                           —

                           Moldovas un Polijas nolīguma 4. panta 1. punkta a) apakšpunkts,

                           —

                           Moldovas un Apvienotās Karalistes nolīguma 5. panta 1. punkta a) apakšpunkts;

               c)

               Drošība:

                           —

                           Moldovas un Kipras nolīguma 13. pants,

                           —

                           Moldovas un Čehijas Republikas nolīguma 8. pants,

                           —

                           Moldovas un Igaunijas nolīguma 12. pants,

                           —

                           Moldovas un Francijas nolīguma 8. pants,

                           —

                           Moldovas un Vācijas nolīguma 12. pants,

                           —

                           Moldovas un Grieķijas nolīguma 7. pants,

                           —

                           Moldovas un Latvijas nolīguma 16. pants;

               d)

               Nodokļu uzlikšana aviācijas degvielai:

                           —

                           Moldovas un Austrijas nolīguma 7. pants,

                           —

                           Moldovas un Kipras nolīguma 7. pants,

                           —

                           Moldovas un Čehijas Republikas nolīguma 9. pants,

                           —

                           Moldovas un Igaunijas nolīguma 6. pants,

                           —

                           Moldovas un Francijas nolīguma 10. pants,

                           —

                           Moldovas un Vācijas nolīguma 6. pants,

                           —

                           Moldovas un Grieķijas nolīguma 10. pants,

                           —

                           Moldovas un Ungārijas nolīguma 6. pants,

                           —

                           Moldovas un Latvijas nolīguma 7. pants,

                           —

                           Moldovas un Lietuvas nolīguma 6. pants,

                           —

                           Moldovas un Polijas nolīguma 9. pants,

                           —

                           Moldovas un Apvienotās Karalistes nolīguma 8. pants;

               e)

               Tarifi pārvadājumiem Eiropas Kopienā:

                           —

                           Moldovas un Austrijas nolīguma 11. pants,

                           —

                           Moldovas un Kipras nolīguma 16. pants,

                           —

                           Moldovas un Čehijas Republikas nolīguma 13. pants,

                           —

                           Moldovas un Igaunijas nolīguma 10. pants,

                           —

                           Moldovas un Francijas nolīguma 14. pants,

                           —

                           Moldovas un Vācijas nolīguma 10. pants,

                           —

                           Moldovas un Grieķijas nolīguma 13. pants,

                           —

                           Moldovas un Ungārijas nolīguma 13. pants,

                           —

                           Moldovas un Itālijas nolīguma 8. pants,

                           —

                           Moldovas un Latvijas nolīguma 11. pants,

                           —

                           Moldovas un Lietuvas nolīguma 10. pants,

                           —

                           Moldovas un Polijas nolīguma 8. pants,

                           —

                           Moldovas un Apvienotās Karalistes nolīguma 7. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).

         IV PIELIKUMS
   Definīcijas
   Ar vārdu “dalībvalsts” apzīmē jebkuru Eiropas Kopienas dalībvalsti.
   Ar frāzi “Kopienas gaisa pārvadātājs (aviosabiedrība), kas veic uzņēmējdarbību dalībvalsts teritorijā” saprot, ka tiek efektīvi un faktiski veikta darbība gaisa pārvadājumu jomā saskaņā ar stabilu vienošanos. Šāda uzņēmuma juridiskā forma, kas var būt gan filiāle, gan meitasuzņēmums ar juridiskas personas statusu, šajā sakarā nav noteicošais faktors. Ja uzņēmums veic uzņēmējdarbību vairāku dalībvalstu teritorijā, kā definēts Līgumā, tad, lai izvairītos no attiecīgās valsts tiesību aktu iespējamās apiešanas, ir jānodrošina, ka katrs atsevišķais uzņēmums pilda pienākumus, ko saskaņā ar Kopienas tiesību aktiem var noteikt ar attiecīgās valsts tiesību aktiem, kuri attiecas uz tā darbību (1).
   Ar frāzi “darbības licence” saprot atļauju, ko atbildīgā dalībvalsts piešķīrusi uzņēmumam, ļaujot tam par atlīdzību veikt pasažieru, pasta sūtījumu un/vai kravas gaisa pārvadājumus, kā norādīts uzņēmējdarbības atļaujā.
   Ar frāzi “aviācijas uzņēmuma sertifikāts” saprot dokumentu, ko uzņēmumam vai uzņēmumu grupai izsniegušas kompetentās iestādes, apliecinot, ka attiecīgajam uzņēmumam ir profesionālās spējas un organizācija, lai nodrošinātu lidaparātu drošu darbību sertifikātā norādīto aviācijas darbību veikšanai.
   “Faktiska reglamentējoša kontrole” nozīmē turpmāk norādīto, bet ne tikai: gaisa pārvadātājam ir kompetento iestāžu izsniegta derīga darbības licence, un tas atbilst kompetento iestāžu noteiktiem starptautisko gaisa pārvadājumu pakalpojumu kritērijiem, piemēram, tam ir apliecinājums par finanšu pietiekamību, spēja attiecīgā gadījumā izpildīt sabiedrības interešu prasību, tas ir uzņēmies pakalpojuma nodrošināšanas saistības u. tml., un licences izsniedzējā dalībvalstī ir un tiek uzturētas aviācijas drošuma un drošības pārraudzības programmas vismaz saskaņā ar Starptautiskās civilās aviācijas organizācijas standartiem.

      (1)  Eiropas Parlamenta un Padomes Regula (EK) Nr. 847/2004 (2004. gada 29. aprīlis) attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu (OV L 157, 30.4.2004., 7. lpp.).


title: Padomes Lēmums (2016. gada 11. oktobris), ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 3 projektu

text:
               14.10.2016

               LV

               Eiropas Savienības Oficiālais Vēstnesis

               C 378/1

         PADOMES LĒMUMS
   (2016. gada 11. oktobris),
   ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 3 projektu
   (2016/C 378/01)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2016. finanšu gada budžetu galīgajā variantā pieņēma 2015. gada 25. novembrī (2),

               —

               Komisija 2016. gada 30. jūnijā iesniedza priekšlikumu, kurā ir iekļauts 2016. finanšu gada vispārējā budžeta grozījuma Nr. 3 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2016. finanšu gada budžeta grozījuma Nr. 3 projektu tika pieņemta 2016. gada 11. oktobrī.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Luksemburgā, 2016. gada 11. oktobrī

            Padomes vārdā –

            priekšsēdētājs

         P. KAŽIMÍR

      (1)  OV L 298, 26.10.2012., 1. lpp.

      (2)  OV L 48, 24.2.2016., 1. lpp.


title: Padomes Lēmums (KĀDP) 2016/36 (2016. gada 14. janvāris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               15.1.2016

               LV

               Eiropas Savienības Oficiālais Vēstnesis

               L 10/17

         PADOMES LĒMUMS (KĀDP) 2016/36
   (2016. gada 14. janvāris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP (1), ar ko paredz ierobežojošus pasākumus pret Irānu.

               (2)

               Ar Lēmumu 2010/413/KĀDP inter alia tiek atļauts pildīt saistības, kas noteiktas pirms 2012. gada 23. janvāra noslēgtos līgumos vai papildlīgumos, kuri vajadzīgi šādu saistību izpildei, ja Irānas jēlnaftas un naftas produktu piegāde vai no to piegādes gūtie ienākumi ir maksājums par summām, kas atbilstīgi pirms 2012. gada 23. janvāra noslēgtiem līgumiem pienākas personām vai vienībām, kuras ir dalībvalstu teritorijā vai jurisdikcijā, ja minētie līgumi konkrēti paredz šādus maksājumus.

               (3)

               Lēmumā 2010/413/KĀDP paredzēts arī, ka aktīvu iesaldēšanas pasākumus, kas izklāstīti minētajā lēmumā, nepiemēro darbībām un darījumiem, kas veikti attiecībā uz minētā lēmuma II pielikumā uzskaitītajām vienībām, ciktāl nepieciešams attiecīgo saistību izpildei līdz 2016. gada 14. janvārim.

               (4)

               Padome uzskata, ka minētā izņēmuma darbības ilgums būtu jāpagarina līdz 2016. gada 28. janvārim.

               (5)

               Ir vajadzīga Savienības turpmāka rīcība, lai īstenotu pasākumus, kas paredzēti šajā lēmumā.

               (6)

               Tāpēc būtu attiecīgi jāgroza Lēmums 2010/413/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP 20. panta 14. punktu aizstāj ar šādu:

      “14.   Šā panta 1. un 2. punktu nepiemēro darbībām un darījumiem, kas veikti attiecībā uz II pielikumā uzskaitītajām vienībām, ciktāl tas nepieciešams to saistību izpildei līdz 2016. gada 28. janvārim, kas minētas 3.c panta 2. punktā, ar noteikumu, ka minētās darbības un darījumus katrā atsevišķā gadījumā iepriekš ir atļāvusi attiecīgā dalībvalsts. Attiecīgā dalībvalsts par nodomu piešķirt atļauju informē pārējās dalībvalstis un Komisiju.”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2016. gada 14. janvārī

            Padomes vārdā –

            priekšsēdētājs

         A.G. KOENDERS

      (1)  Padomes Lēmums 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 27.7.2010., 39. lpp.).


title: 2011/611/ES: Eiropas Parlamenta Lēmums ( 2011. gada 10. maijs ) par ARTEMIS kopuzņēmuma kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/245

         EIROPAS PARLAMENTA LĒMUMS
   (2011. gada 10. maijs)
   par ARTEMIS kopuzņēmuma kontu slēgšanu attiecībā uz 2009. finanšu gadu
   (2011/611/ES)
   EIROPAS PARLAMENTS,

               —

               ņemot vērā ARTEMIS kopuzņēmuma 2009. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Artemis gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0126/2011),

               1.

               apstiprina ARTEMIS kopuzņēmuma kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt ARTEMIS kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 1. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 52. lpp.

      (4)  OV L 357, 31.12.2002., 72. lpp.


title: Komisijas Lēmums (2017. gada 8. maijs) par to pasākumu atbilstību Savienības tiesību normām, kurus veikusi Ungārija saskaņā ar 14. pantu Direktīvā 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)

text:
               4.7.2017

               LV

               Eiropas Savienības Oficiālais Vēstnesis

               C 214/3

         KOMISIJAS LĒMUMS
   (2017. gada 8. maijs)
   par to pasākumu atbilstību Savienības tiesību normām, kurus veikusi Ungārija saskaņā ar 14. pantu Direktīvā 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)
   (2017/C 214/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 10. marta Direktīvu 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (1), un jo īpaši tās 14. panta 2. punktu,
   ņemot vērā ar Direktīvas 2010/13/ES 29. pantu izveidotās komitejas atzinumu,
   tā kā:

               (1)

               2017. gada 20. februāra vēstulē Ungārija paziņoja Komisijai par dažiem pasākumiem, kas veikti saskaņā ar Direktīvas 2010/13/ES 14. panta 1. punktu.

               (2)

               Trīs mēnešu laikā pēc paziņojuma saņemšanas Komisija pārbaudīja minēto pasākumu saderību ar Savienības tiesību aktiem, īpašu uzmanību pievēršot pasākumu proporcionalitātei un valsts mēroga apspriešanās procedūras pārredzamībai.

               (3)

               Veiktos pasākumus izvērtējot, Komisija ņēma vērā pieejamos datus par Ungārijas audiovizuālo pakalpojumu tirgu, it īpaši par ietekmi uz televīzijas tirgu.

               (4)

               Sabiedriski nozīmīgo notikumu sarakstu Ungārija ir sastādījusi skaidri un pārredzami, pēc plašas sabiedriskās apspriešanas.

               (5)

               Izvērtējot Ungārijas iestāžu iesniegtos detalizētos pierādījumus un skatītāju skaitu, Komisija pārliecinājās, ka saskaņā ar Direktīvas 2010/13/ES 14. panta 1. punktu sastādītais noteikto notikumu saraksts atbilst vismaz diviem no šiem kritērijiem, kuri uzskatāmi par drošiem notikumu sabiedriskas nozīmes rādītājiem: i) notikums īpaši atbalsojas visā dalībvalstī un saista ne tikai tos, kuri parasti seko attiecīgajam sporta veidam vai nodarbei; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, it īpaši tādēļ, ka tas stiprina kultūras patību; iii) attiecīgajā notikumā starptautisku sacīkšu vai turnīra ietvaros piedalās valstsvienība; iv) notikumu tradicionāli pārraida bezmaksas televīzijā, un tas pulcē plašu teleskatītāju auditoriju.

               (6)

               Iesniegtajā sabiedriski nozīmīgo notikumu sarakstā ir daudzi noteiktie notikumi, kurus uzskata par sabiedriski nozīmīgiem, kā vasaras un ziemas olimpiskās spēles, kur piedalās Ungārijas valstsvienība vai viens vai vairāki ungāru sportisti. Ungārijas iestādes ir pierādījušas, ka vasaras un ziemas olimpiskās spēles ir sevišķi populāras visā sabiedrībā, nevis tikai to vidū, kuri parasti seko notikumiem sportā. Šie pasākumi arī pulcē plašu teleskatītāju auditoriju un tradicionāli tiek raidīti bezmaksas televīzijā.

               (7)

               Par sabiedriski nozīmīgiem notikumiem tiek uzskatītas arī futbola Pasaules kausa izcīņas un Eiropas futbola meistarsacīkšu atklāšanas, ceturtdaļfināla, pusfināla un fināla mači. Ungārijas iestādes ir pierādījušas, ka šie notikumi īpaši atbalsojas Ungārijā, būdami sevišķi populāri visā sabiedrībā, nevis tikai to vidū, kuri parasti seko notikumiem sportā. Tie ir nozīmīgi starptautiski turnīri, kuros spēlē valstsvienība. Tie arī pulcē plašu teleskatītāju auditoriju un tradicionāli tiek raidīti bezmaksas televīzijā.

               (8)

               Sarakstā ir arī Ungārijas kungu valstsvienības mači FIFA Pasaules kausa izcīņā un UEFA Eiropas čempionātā, kā arī šo notikumu kvalifikācijas mači un oficiālās pārbaudes spēles. Ungārijas iestādes ir pierādījušas, ka šie notikumi īpaši atbalsojas visā Ungārijas sabiedrībā, nevis tikai to vidū, kuri parasti seko notikumiem sportā. Tie ir nozīmīgi starptautiski turnīri, kuros spēlē valstsvienība. Tie arī pulcē plašu teleskatītāju auditoriju un tradicionāli tiek raidīti bezmaksas televīzijā.

               (9)

               Par sabiedriski nozīmīgiem notikumiem tiek uzskatīti arī UEFA Čempionu līgas fināls un UEFA Čempionu līgas un UEFA Eiropas līgas mači, kur piedalās kāds Ungārijas klubs. Šie notikumi īpaši atbalsojas visā Ungārijā, būdami sevišķi populāri visā sabiedrībā, nevis tikai parastajā futbola spēļu auditorijā. Tie ir nozīmīgi starptautiski turnīri, kuros spēlē Ungārijas klubu vienības. Tie piesaista plašu teleskatītāju auditoriju un tradicionāli tiek raidīti bezmaksas televīzijā.

               (10)

               Par sabiedriski nozīmīgiem notikumiem tiek uzskatīti arī kungu un dāmu EHF Eiropas rokasbumbas meistarsacīkstes, kur piedalās Ungārijas valstsvienība. Ungārijas iestādes uzsver, ka meistarsacīkstēm ir īpaša atbalss Ungārijā, kas sniedzas tālāk nekā tikai līdz šās sporta spēles parastajai publikai. Tajās parasti piedalās Ungārijas valstsvienība, un tās piesaista plašu teleskatītāju loku un tradicionāli tiek pārraidītas bezmaksas televīzijā.

               (11)

               Sarakstā ir arī EHF Čempionu līgas un EHF Čempionu līgas mači, kuros piedalās Ungārijas klubu komandas. Ungārijas iestādes ir pierādījušas, ka šie notikumi īpaši atbalsojas visā Ungārijas sabiedrībā, nevis tikai to vidū, kuri parasti seko rokasbumbai. Tie ir starptautiski turnīri, kuros spēlē Ungārijas klubu vienības. Tie arī pulcē plašu teleskatītāju auditoriju un tradicionāli tiek raidīti bezmaksas televīzijā.

               (12)

               Par sabiedriski nozīmīgiem notikumiem uzskatīti arī kungu FINA Ūdenspolo pasaules līga un LEN Čempionu līga, kur piedalās Ungārijas valstsvienība. Ungārijas iestādes ir pierādījušas, ka tie īpaši atbalsojas visā Ungārijas sabiedrībā, nevis tikai to vidū, kuri parasti seko šai sporta spēlei. Īpašo un plašo interesi kāpina tas, ka šajos turnīros Ungārijas valstsvienībai ir bijušas ievērojamas sekmes. Tie ir starptautiski turnīri, kuros spēlē valstsvienība. Tie piesaista plašu teleskatītāju auditoriju un tradicionāli tiek raidīti bezmaksas televīzijā.

               (13)

               Sarakstā ir arī par sabiedriski nozīmīgu notikumu uzskatītā F1 autosacīkšu Ungārijas Lielās balvas izcīņa. Ungārijas iestādes ir pierādījušas, ka šis notikums rod īpašu atbalsi visā Ungārijas sabiedrībā, nevis tikai to vidū, kuri parasti seko šim sporta veidam. Pasākums arī pulcē plašu teleskatītāju auditoriju un tradicionāli tiek raidīts bezmaksas televīzijā.

               (14)

               Nosauktie pasākumi nepārsniedz mērķa sasniegšanai nepieciešamo: mērķis ir aizsargāt tiesības uz informāciju un nodrošināt publikai plašas iespējas saņemt tai ļoti nozīmīgu notikumu atspoguļojumu televīzijā. Šajā secinājumā ņemts vērā, kādā veidā attiecīgie notikumi tiks pārraidīti, kā definēta “pārraidīt tiesīga raidorganizācija”, ņemta vērā Ungārijas Mediju padomes loma pasākumu īstenošanā izcēlušos strīdu izšķiršanā un tas, ka lēmums noteikt pasākumu sarakstu attieksies uz notikumiem, par kuriem līgumi par ekskluzīvām tiesībām tiek slēgti pēc lēmuma stāšanās spēkā. Tādējādi var secināt, ka ietekme uz Eiropas Savienības Pamattiesību hartas 17. pantā noteiktajām tiesībām uz īpašumu nepārsniedz ietekmi, kas dabiski ir attiecīgo notikumu iekļaušanai sarakstā, ko prasa Direktīvas 2010/13/ES 14. panta 1. punkts.

               (15)

               To pašu iemeslu dēļ Ungārijas pasākumi šķiet samērīgi, lai būtu pamatota atkāpšanās no Līguma par Eiropas Savienības darbību 56. pantā izklāstītās pakalpojumu sniegšanas pamatbrīvības. Vispārības interesēs ir nodrošināt plašai auditorijai iespējas saņemt sabiedriski nozīmīgu notikumu translāciju. Ungārijas pasākumi arī nekādi nediskriminē citu dalībvalstu raidorganizācijas, tiesību subjektus un citus ekonomikas dalībniekus un neapgrūtina to iekļuvi tirgū.

               (16)

               Noteiktie pasākumi turklāt ir saderīgi ar Savienības konkurences noteikumiem. To raidorganizāciju noteikšana, kuras ir tiesīgas pārraidīt sarakstā minētos notikumus, balstās uz objektīviem kritērijiem, kas dod iespējas faktiskiem un potenciāliem konkurentiem iegūt tiesības pārraidīt šos notikumus. Noteikto pasākumu skaits arī nav tik neproporcionāls, ka radītu konkurences traucējumus lejpusējos bezmaksas televīzijas un maksas televīzijas tirgos. Tāpēc var uzskatīt, ka ietekme uz konkurences brīvību nepārsniedz ietekmi, kas dabiski ir notikumu iekļaušanai sarakstā, ko prasa Direktīvas 2010/13/ES 14. panta 1. punkts.

               (17)

               Par Ungārijas veiktajiem pasākumiem Komisija ir paziņojusi pārējām dalībvalstīm un ir iesniegusi to pārbaudes rezultātus ar Direktīvas 2010/13/ES 29. pantu izveidotajai komitejai. Komiteja ir sniegusi labvēlīgu atzinumu,

         IR NOLĒMUSI ŠĀDI.
   Vienīgais pants
   1.   Saskaņā ar Direktīvas 2010/13/ES 14. panta 1. punktu veiktie Ungārijas pasākumi, kas paziņoti Komisijai saskaņā ar minētās direktīvas 14. pantu 2. punktu, ir saderīgi ar Savienības tiesībām.
   2.   Ungārijas veiktie pasākumi publicējami Eiropas Savienības Oficiālajā Vēstnesī.

      Briselē, 2017. gada 8. maijā

            Komisijas vārdā –

            priekšsēdētāja vietnieks

         Andrus ANSIP

      (1)  OV L 95, 15.4.2010., 1. lpp.


title: Eiropas Centrālās bankas Lēmums (ES) 2015/297 ( 2014. gada 15. decembris ), ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2014/56)

text:
               25.2.2015

               LV

               Eiropas Savienības Oficiālais Vēstnesis

               L 53/21

         EIROPAS CENTRĀLĀS BANKAS LĒMUMS (ES) 2015/297
   (2014. gada 15. decembris),
   ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2014/56)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 32.2. pantu un 32.7. pantu,
   tā kā:

               (1)

               Ar lēmumu ECB/2010/23 (1) izveido mehānismu, lai apvienotu un sadalītu monetāros ienākumus, kas rodas monetārās politikas operāciju rezultātā.

               (2)

               Ņemot vērā Lēmumu ECB/2014/40 (2) un Lēmumu ECB/2014/45 (3), jākoriģē iezīmējamie aktīvi, lai ņemtu vērā realizēto guvumu un zaudējumu apjomu, kas rodas no vērtspapīru, kas tiek turēti monetārās politikas mērķiem, atsavināšanas, no atsavināšanas brīža līdz nākama ceturkšņa beigām.

               (3)

               Ņemot vērā to, ka uzkrājušos procentus par monetārās politikas operācijām, kuru termiņš ir vienāds vai ilgāks par vienu gadu, apkopo pirms to iekasēšanas operācijas beigās, jākoriģē pasīvu bāzes un iezīmējamo aktīvu aprēķināšanu saskaņā ar Lēmuma ECB/2010/23 I un II pielikumu.

               (4)

               Attiecīgi jāgroza Lēmums ECB/2010/23,

         IR PIEŅĒMUSI ŠĀDU LĒMUMU.
   1. pants
   Grozījums
   Lēmuma ECB/2010/23 I un II pielikums tiek aizstāts ar tekstu, kas izklāstīts šā lēmuma I un II pielikumā.
   2. pants
   Stāšanās spēkā
   Šis lēmums stājas spēkā 2014. gada 31. decembrī.

      Frankfurtē pie Mainas, 2014. gada 15. decembrī

            ECB prezidents

         Mario DRAGHI

      (1)  Lēmums ECB/2010/23 (2010. gada 25. novembris) par dalībvalstu, kuru valūta ir euro, nacionālo centrālo banku monetāro ienākumu sadali (OV L 35, 9.2.2011., 17. lpp.).

      (2)  Lēmums ECB/2014/40 (2014. gada 15. oktobris) par nodrošināto obligāciju iegādes trešās programmas īstenošanu (OV L 335, 22.11.2014., 22. lpp.).

      (3)  Eiropas Centrālās bankas Lēmums (ES) 2015/5 (2014. gada 19. novembris) par ar aktīviem nodrošinātu vērtspapīru iegādes programmas īstenošanu (ECB/2014/45) (OV L 1, 6.1.2015., 4. lpp.).

      I PIELIKUMS

            “I PIELIKUMS

               PASĪVU BĀZES SASTĀVS

                        A.

                        Pasīvu bāzē ietilpst šādi posteņi, izņemot jebkuru citu posteni:

                                    1.

                                    Banknotes apgrozībā
                                    Šajā pielikumā skaidras naudas nomaiņas gada ietvaros attiecībā uz katru NCB, kas pievienojas Eurosistēmai, “banknotes apgrozībā”:

                                                a)

                                                ir arī banknotes, ko emitējusi NCB un kas denominētas tās nacionālās valūtas vienībās; un

                                                b)

                                                attiecīgo vērtību samazina par bezprocentu aizdevumu vērtību, kas saistīti ar priekšpiegādātajām euro banknotēm, kuri vēl nav ierakstīti debetā (saskaņotās bilances 6. aktīvu posteņa daļa).

                                          Pēc skaidras naudas nomaiņas gada attiecībā uz katru NCB “banknotes apgrozībā” ir banknotes, kas denominētas euro, šajā jēdzienā neietverot citas banknotes.
                                    Ja skaidras naudas nomaiņas diena ir diena, kurā TARGET2 ir slēgta, NCB saistība, kura rodas no euro banknotēm, kas piegādātas priekšpiegādē saskaņā ar Pamatnostādni ECB/2006/9 un nokļuvušas apgrozībā pirms skaidras naudas nomaiņas dienas, ir daļa no saistību bāzes (kā korespondentkontu daļa saskaņotās bilances 10.4. pasīvu postenī), līdz šī saistība kļūst par TARGET2 darījumu rezultātā radušos Eurosistēmas iekšējo saistību.

                                    2.

                                    Saistības euro pret euro zonas kredītiestādēm, kas saistītas ar monetārās politikas operācijām, t. sk:

                                                a)

                                                pieprasījuma noguldījumu konti, ieskaitot obligāto rezervju prasības, saskaņā ar ECBS Statūtu 19.1. pantu (saskaņotās bilances 2.1. pasīvu postenis);

                                                b)

                                                summas, kas ir noguldītas Eurosistēmas noguldījumu iespējā (saskaņotās bilances 2.2. pasīvu postenis);

                                                c)

                                                termiņnoguldījumi (saskaņotās bilances 2.3. pasīvu postenis);

                                                d)

                                                saistības, kas rodas no precizējošajām reversajām operācijām (saskaņotās bilances 2.4. pasīvu postenis);

                                                e)

                                                papildu nodrošinājuma pieprasījumu noguldījumi (saskaņotās bilances 2.5. pasīvu postenis).

                                    3.

                                    Noguldījumu saistības pret Eurosistēmas darījumu partneriem, attiecībā uz kuriem iestājies saistību neizpildes gadījums, kas ir reklasificētas no saskaņotās bilances 2.1. pasīvu posteņa.

                                    4.

                                    Nacionālo centrālo banku Eurosistēmas iekšējās saistības, kas rodas no ECB parāda sertifikātu emisijas atbilstoši Pamatnostādnes ECB/2011/14 (1) I pielikuma 3.3. nodaļai (saskaņotās bilances 10.2. pasīvu postenis).

                                    5.

                                    Eurosistēmas iekšējās neto saistības attiecībā pret euro banknotēm apgrozībā, t. sk. tās, kas rodas šā Lēmuma 4. panta piemērošanas rezultātā (saskaņotās bilances 10.3. pasīvu postenis).

                                    6.

                                    Eurosistēmas iekšējās neto saistības, kas rodas no TARGET2 darījumiem, kas tiek atlīdzināti atbilstoši atsauces likmei (saskaņotās bilances 10.4. pasīvu postenis).

                                    7.

                                    Katras NCB monetārās politikas uzkrātie procenti, ko aprēķina ceturkšņa beigās un kuru termiņš ir vienāds vai ilgāks par vienu gadu (saskaņotās bilances 12.2. pasīvu postenis).

                        B.

                        Katras NCB saistību bāzes summu aprēķina atbilstoši saskaņotajiem grāmatvedības principiem un noteikumiem, kas paredzēti Pamatnostādnē ECB/2010/20.

         (1)  Pamatnostādne ECB/2011/14 (2011. gada 20. septembris) par Eurosistēmas monetārās politikas instrumentiem un procedūrām (OV L 331, 14.12.2011., 1. lpp.).”

      II PIELIKUMS

            “II PIELIKUMS

               IEZĪMĒJAMIE AKTĪVI

                        A.

                        Iezīmējamos aktīvos ietilpst šādi posteņi, izņemot jebkuru citu posteni.

                                    1.

                                    Kredīti euro, kas izsniegti euro zonas valstu kredītiestādēm monetārās politikas operāciju rezultātā (saskaņotās bilances 5. aktīvu postenis).

                                    2.

                                    Vērtspapīri, kas tiek turēti monetārās politikas mērķiem (saskaņotās bilances 7.1. aktīvu postenis).

                                    3.

                                    Eurosistēmas iekšējās prasības, kuras atbilst nodotajiem ārējo rezervju aktīviem, kas nav zelts un kas nodoti ECB saskaņā ar ECBS Statūtu 30. pantu (saskaņotās bilances 9.2. aktīvu posteņa daļa).

                                    4.

                                    Eurosistēmas iekšējās neto prasības attiecībā pret euro banknotēm apgrozībā, t.sk. prasības, kas rodas šā Lēmuma 4. panta piemērošanas rezultātā (saskaņotās bilances 9.4. aktīvu posteņa daļa).

                                    5.

                                    Eurosistēmas iekšējās neto prasības, kas rodas no TARGET2 darījumiem, kas tiek atlīdzināti atbilstoši atsauces likmei (saskaņotās bilances 9.5. aktīvu posteņa daļa).

                                    6.

                                    Zelts, t. sk. prasības attiecībā uz zeltu, kurš nodots ECB, tādā apjomā, kas ļautu katrai NCB iezīmēt savu zelta daļu kopējā, visu NCB iezīmētajā zelta apjomā atbilstoši šīs NCB daļai parakstītā kapitāla atslēgā (saskaņotās bilances 1. aktīvu postenis un daļa no 9.2. aktīvu posteņa).
                                    Šī lēmuma mērķiem zeltu novērtē, balstoties uz zelta cenu euro par tīra zelta unci 2002. gada 31. decembrī.

                                    7.

                                    Prasības, kas izriet no euro banknotēm, kuras ir priekšpiegādātas saskaņā ar Pamatnostādni ECB/2006/9 un laistas apgrozībā pirms skaidras naudas nomaiņas dienas (daļa no saskaņotās bilances 4.1. aktīvu posteņa līdz skaidras naudas nomaiņas dienai un pēc tam korespondentkontu daļa atbilstoši saskaņotās bilances 9.5. aktīvu postenim), bet tikai līdz brīdim, kad šīs prasības kļūst par TARGET2 darījumu rezultātā radušos Eurosistēmas iekšējo prasību daļu.

                                    8.

                                    Neapmierinātas prasības, kas rodas Eurosistēmas darījumu partnera saistību neizpildes gadījuma iestāšanās rezultātā saistībā ar Eurosistēmas kredītoperācijām, un/vai finanšu aktīvi vai prasības (pret trešajām personām), kas pārņemti īpašumā un/vai iegūti saistībā ar nodrošinājuma realizāciju, ko iesnieguši Eurosistēmas darījumu partneri, kuriem iestājies saistību neizpildes gadījums saistībā ar Eurosistēmas kredītoperācijām, kuras reklasificētas no saskaņotās bilances 5. aktīvu posteņa (saskaņotās bilances 11.6. aktīvu posteņa daļa).

                                    9.

                                    Katras NCB monetārās politikas uzkrātie procenti, ko aprēķina ceturkšņa beigās un kuru termiņš ir vienāds vai ilgāks par vienu gadu (saskaņotās bilances 11.5. pasīvu postenis).

                        B.

                        Katras NCB iezīmējamo aktīvu vērtību aprēķina atbilstoši saskaņotajiem grāmatvedības principiem un noteikumiem, kas ietverti Pamatnostādnē ECB/2010/20.”


title: 2014/364/ES: Padomes Lēmums ( 2014. gada 12. jūnijs ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

text:
               18.6.2014

               LV

               Eiropas Savienības Oficiālais Vēstnesis

               L 178/11

         PADOMES LĒMUMS
   (2014. gada 12. jūnijs)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

      (2014/364/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 196. pantu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia tā 31. protokolu.

               (3)

               EEZ līguma 31. protokolā ietverti noteikumi un vienošanās par sadarbību īpašās jomās, kas nav četras pamatbrīvības.

               (4)

               Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Lēmumu Nr. 1313/2013/ES (3).

               (5)

               Tādēļ būtu attiecīgi jāgroza EEZ līguma 31. protokols, lai īstenotu šo paplašināto sadarbību no 2014. gada 1. janvāra.

               (6)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 12. jūnijā

            Padomes vārdā –

            Priekšsēdētājs

         Y. MANIATIS

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  Eiropas Parlamenta un Padomes Lēmums Nr. 1313/2013/ES (2013. gada 17. decembris) par Savienības civilās aizsardzības mehānismu (OV L 347, 20.12.2013., 924. lpp.).

      PROJEKTS
      APVIENOTĀS KOMITEJAS LĒMUMS Nr. …/2014
      (… gada …),
      ar ko groza EEZ līguma 31. protokolu par sadarbību īpašās jomās, kas nav četras pamatbrīvības
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Lēmumu Nr. 1313/2013/ES (2013. gada 17. decembris) par Savienības civilās aizsardzības mehānismu (1).

                  (2)

                  Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2014. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 10. panta 8. punktam pievieno šādu apakšpunktu:

                  “d)

                  Kopienas tiesību akti, kas stājas spēkā no 2014. gada 1. janvāra:

                              —

                                 32013 D 1313: Eiropas Parlamenta un Padomes Lēmums Nr. 1313/2013/ES (2013. gada 17. decembris) par Savienības civilās aizsardzības mehānismu (OV L 347, 20.12.2013., 924. lpp.).
                              Lihtenšteina tiek atbrīvota no dalības šajā programmā, kā arī no finansiāla ieguldījuma tajā.”

            2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (2).
      To piemēro no 2014. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri

         (1)  OV L 347, 20.12.2013., 924. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: 2012/617/ES: Eiropas Parlamenta Lēmums ( 2012. gada 10. maijs ) par SESAR kopuzņēmuma kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/355

         EIROPAS PARLAMENTA LĒMUMS
   (2012. gada 10. maijs)
   par SESAR kopuzņēmuma kontu slēgšanu attiecībā uz 2010. finanšu gadu
   (2012/617/ES)
   EIROPAS PARLAMENTS,

               —

               ņemot vērā SESAR kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par SESAR kopuzņēmuma pārskatiem par 2010. finanšu gadu, ar Kopuzņēmuma atbildēm (1),

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2008. gada 16. decembra Regulu (EK) Nr. 1361/2008, ar kuru groza Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0114/2012),

               1.

               apstiprina SESAR kopuzņēmuma kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt SESAR kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 32. lpp.

      (2)  OV L 248, 16.9.2002., 1. lpp.

      (3)  OV L 352, 31.12.2008., 12. lpp.

      (4)  OV L 357, 31.12.2002., 72. lpp.


title: Padomes Lēmums (1982. gada 13. decembris) par dalībvalstu un Kopienas iestāžu darbību koordinēšanu, lai novērtētu vajadzību pēc Kopienas iestāžu informācijas sistēmas un sagatavotu priekšlikumus tās izveidei

text:
Svarīgs juridisks paziņojums

|

31982D0869

Oficiālais Vēstnesis L 368 , 28/12/1982 Lpp. 0040 - 0041 Speciālizdevums somu valodā: Nodaļa 1 Sējums 2 Lpp. 0028  Speciālizdevums spāņu valodā: Nodaļa 13 Sējums 19 Lpp. 0003  Speciālizdevums zviedru valodā: Nodaļa 1 Sējums 2 Lpp. 0028  Speciālizdevums portugāļu valodā Nodaļa 13 Sējums 19 Lpp. 0003

		Padomes lēmums(1982. gada 13. decembris)par dalībvalstu un Kopienas iestāžu darbību koordinēšanu, lai novērtētu vajadzību pēc Kopienas iestāžu informācijas sistēmas un sagatavotu priekšlikumus tās izveidei(82/869/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 235. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā datu apstrādes, teksta apstrādes un telekomunikāciju apvienošana cieši saistāma ar jaunām informācijas tehnoloģijām, kas varētu uzlabot Kopienas darbu, jo īpaši arvien pieaugošo informācijas apmaiņu starp Kopienas iestādēm un dalībvalstu vadošajām administratīvajām iestādēm;tā kā, nekoordinēti ieviešot jaunas informācijas tehnoloģijas Kopienas iestādēs un dalībvalstu vadošajās administratīvajās iestādēs, pastāv risks radīt jaunus šķēršļus brīvai informācijas apritei;tā kā, skaidri definējot izmantošanas iespējas, kā arī lietotāju vajadzības Kopienas iestādēs un dalībvalstu vadošajās administratīvajās iestādēs, tiktu sekmēta tādu tehnisku noteikumu pieņemšana, kādi ir vajadzīgi, lai ieviestu informācijas sistēmas, ko nereglamentē aprīkojuma izcelsmes noteikumi, kā arī publisko telekomunikāciju tīklu attīstība un to izmantošana informācijas sistēmās; tāpēc var sagaidīt, ka tas stimulētu jauninājumus nozarē;tā kā tāpēc ir jāparedz koordinēšanas procedūra, kas paredzēta tam, lai novērtētu Kopienas iestāžu un dalībvalstu attiecīgu administratīvo iestāžu vajadzības saistībā ar jauno informācijas tehnoloģiju izmantošanu, un jādefinē kopīgi līgumi, kas ļautu tādu starptautiskiem standartiem atbilstīgu informācijas apmaiņu, ko nereglamentē aprīkojuma izcelsmes noteikumi;tā kā Līgumā nav paredzētas īpašas rīcības pilnvaras, kas vajadzīgas, lai pieņemtu šo lēmumu, un tādēļ ir jāatsaucas uz tā 235. pantu,IR PIEŅĒMUSI ŠĀDU LĒMUMU.1. pantsDalībvalstis un Komisija saskaņo savas darbības, lai1) apzinot un novērtējot attiecīgās vajadzības,2) vajadzības gadījumā sagatavojot priekšlikumus projekta un īstenošanas programmai,3) izveidojot kopīgus līgumus par starptautiskiem standartiem atbilstīgas informācijas apmaiņu, ko nereglamentē aprīkojuma izcelsmes noteikumi,izveidotu Kopienas iestāžu integrēto informācijas sistēmu (INSIS), kas dotu iespēju izmantot jaunās elektroniskās tehnoloģijas Kopienas iestāžu un dalībvalstu vadošo administratīvo iestāžu savstarpējā informācijas apmaiņā. Pārējās Kopienas iestādes un struktūras ir aicinātas piedalīties šajā koordinēšanā. Komisija atbild par šīs koordinēšanas īstenošanu padomdevējā komitejā, kurā ir dalībvalstu un Kopienas iestāžu un struktūru pārstāvji un kuras vispārējā kompetence definēta pielikumā.2. pantsPēc 1. pantā minētā darba veikšanas Komisija sagatavo ziņojumu Padomei un Parlamentam un ne vēlāk kā 12 mēnešus pēc šā lēmumā stāšanās spēkā iesniedz priekšlikumus, ko uzskata par vajadzīgiem.3. pantsŠis lēmums stājas spēkā dienā, kad tas publicēts Eiropas Kopienu Oficiālajā Vēstnesī.Briselē, 1982. gada 13. decembrīPadomes vārdā —priekšsēdētājsU. Ellemann-Jensen[1] OV C 125, 17.5.1982., 170. lpp.[2] OV C 343, 31.12.1981., 4. lpp.--------------------------------------------------PIELIKUMSPADOMDEVĒJA KOMITEJAVISPĀRĒJĀ KOMPETENCE1. Galvenie uzdevumi1.1. Vispārējais uzdevumsINSIS lietotāju padomdevējas komitejas primārais uzdevums ir palīdzēt Komisijai:- apzināt un novērtēt vajadzības,- vajadzības gadījumā sagatavot priekšlikumus projekta un izpildes programmai,- izveidot kopīgus līgumus par starptautiskajiem standartiem atbilstīgas informācijas apmaiņu, ko nereglamentē aprīkojuma izcelsmes noteikumi,Kopienas informācijas sistēmā (INSIS).1.2. Īpašie uzdevumiPie padomdevējas komitejas īpašajiem uzdevumiem pieder šādi uzdevumi:1.2.1. Palīdzēt Komisijai apzināt lietotāju faktiskās un iespējamās vajadzības;1.2.2. Palīdzēt Komisijai apzināt attiecīgos projektus saistībā ar informācijas tehnoloģiju, kas tiek veikti dalībvalstīs un Kopienas iestādēs;1.2.3. Konsultēt Komisiju par INSIS projekta mērķiem un īstenošanas prioritātēm;1.2.4. Konsultēt Komisiju par to, kā INSIS plāni saskan ar attiecīgajām darbībām, kuras sāktas dalībvalstīs un Kopienas iestādēs;1.2.5. Konsultēt Komisiju par standartiem attiecībā uz INSIS,1.2.6. Konsultēt Komisiju par sadarbību, kas steidzami izvēršama ar pasta pārvaldēm un attiecīgo nozari.2. Sapulču biežumsReizi aptuveni divos mēnešos.3. Attiecīgā darba ilgumsAptuveni astoņi mēneši.4. DalībniekiNe vairāk par trim pārstāvjiem no katras dalībvalsts un katras Kopienas iestādes, katras delegācijas locekļiem, ciktāl tas ir iespējams, aptverot vajadzīgo lietpratību attiecīgo jautājumu kopumā (informācijas tehnoloģija, lietotāju vajadzības utt.).Sekretariāta pakalpojumus nodrošina Komisija.--------------------------------------------------


title: Parlamentu sadarbības delegāciju, delegāciju apvienotajās parlamentārajās komitejās, kā arī delegāciju parlamentārajās sadarbības komitejās un daudzpusējās parlamentārajās asamblejās skaits Eiropas Parlamenta 2009. gada 6. maija lēmums par parlamentu sadarbības delegāciju, delegāciju apvienotajās parlamentārajās komitejās, kā arī delegāciju parlamentārajās sadarbības komitejās un daudzpusējās parlamentārajās asamblejās skaitu

text:
               5.8.2010

               LV

               Eiropas Savienības Oficiālais Vēstnesis

               CE 212/136

         Trešdiena, 2009. gada 6. maijaParlamentu sadarbības delegāciju, delegāciju apvienotajās parlamentārajās komitejās, kā arī delegāciju parlamentārajās sadarbības komitejās un daudzpusējās parlamentārajās asamblejās skaits
   P6_TA(2009)0349
   Eiropas Parlamenta 2009. gada 6. maija lēmums par parlamentu sadarbības delegāciju, delegāciju apvienotajās parlamentārajās komitejās, kā arī delegāciju parlamentārajās sadarbības komitejās un daudzpusējās parlamentārajās asamblejās skaitu
   2010/C 212 E/24

      Eiropas Parlaments,
   ņemot vērā Priekšsēdētāju konferences priekšlikumu,
   ņemot vērā Reglamenta 188. un 190. pantu,
   ņemot vērā Eiropas Savienības noslēgtos asociācijas, sadarbības un citus nolīgumus ar ārpuskopienas valstīm,
   cenšoties nostiprināt parlamentāro demokrātiju ar nepārtraukta starpparlamentu dialoga starpniecību,

               1.

               nolemj noteikt šādu delegāciju un to reģionālo grupu skaitu:

                  a)   Eiropa, Rietumbalkāni un Turcija

               Delegācijas

                           —

                           ES un Horvātijas apvienotajā parlamentārajā komitejā,

                           —

                           ES un Bijušās Dienvidslāvijas Maķedonijas Republikas apvienotajā parlamentārajā komitejā,

                           —

                           ES un Turcijas apvienotajā parlamentārajā komitejā.

                     Delegācija attiecībām ar Šveici, Islandi un Norvēģiju, kā arī Eiropas Ekonomikas zonas (EEZ) Apvienotajā parlamentārajā komitejā,
               Delegācija attiecībām ar Albāniju, Bosniju un Hercegovinu, Melnkalni un Kosovu.

                  b)   Krievija, austrumu partnerattiecību valstis, Vidusāzija un Mongolija

               Delegācija ES un Krievijas Parlamentārās sadarbības komitejā,
               Delegācija ES un Ukrainas Parlamentārās sadarbības komitejā,
               Delegācija ES un Moldovas Parlamentārās sadarbības komitejā,
               Delegācija attiecībām ar Baltkrieviju,
               Delegācija ES un Armēnijas, ES un Azerbaidžānas un ES un Gruzijas Parlamentārās sadarbības komitejā,
               Delegācija ES un Kazahstānas, ES un Kirgizstānas un ES un Uzbekistānas Parlamentārās sadarbības komitejās, kā arī attiecībām ar Tadžikistānu, Turkmenistānu un Mongoliju,

                  c)   Magriba, Mašrika, Izraēla, Palestīna

               Delegācijas attiecībām ar

                           —

                           Izraēlu,

                           —

                           Palestīniešu likumdošanas padomi,

                           —

                           Magribas valstīm un Arābu Magribas Savienību,

                           —

                           Mašrikas valstīm.

                  d)   Arābijas pussalas valstis, Irāka un Irāna

               Delegācijas attiecībām ar

                           —

                           Arābijas pussalas valstīm,

                           —

                           Irāku,

                           —

                           Irānu.

                  e)   Amerika

               Delegācijas attiecībām ar

                           —

                           Amerikas Savienotajām Valstīm,

                           —

                           Kanādu,

                           —

                           Centrālamerikas valstīm,

                           —

                           Andu Kopienas valstīm,

                           —

                           Mercosur valstīm.

                     Delegācija ES un Meksikas Apvienotajā parlamentārajā komitejā,
               Delegācija ES un Čīles Apvienotajā parlamentārajā komitejā,

                  f)   Āzija un Klusā okeāna valstis

               Delegācijas attiecībām ar

                           —

                           Japānu,

                           —

                           Ķīnas Tautas Republiku,

                           —

                           Indiju,

                           —

                           Afganistānu,

                           —

                           Dienvidāzijas valstīm,

                           —

                           Dienvidaustrumu Āzijas valstīm un ar Dienvidaustrumu Āzijas valstu asociāciju (ASEAN),

                           —

                           Korejas pussalas valstīm,

                           —

                           Austrāliju un Jaunzēlandi.

                  g)   Āfrika

               Delegācija attiecībām ar:

                           —

                           Dienvidāfriku,

                           —

                           Panāfrikas parlamentu.

                  h)   Daudzpusējās asamblejas

               Delegācija ĀKK un ES Apvienotajā parlamentārajā asamblejā,
               Delegācija Eiropas un Vidusjūras reģiona valstu parlamentārajā asamblejā,
               Delegācija Eiropas un Latīņamerikas Parlamentārajā asamblejā,
               Delegācija Euronest parlamentārajā asamblejā,
               Delegācija attiecībām ar NATO Parlamentāro asambleju
               (tajā ietilps Drošības un aizsardzības apakškomitejas locekļi).

               2.

                           (a)

                           nolemj, ka EPN parlamentāro komiteju sastāvu veidos vienīgi no Starptautiskās tirdzniecības komitejas un Attīstības komitejas locekļiem, nodrošinot, ka tiek saglabāta Starptautiskās tirdzniecības komitejas, kā atbildīgās komitejas, vadošā loma, un nolemj, ka šī darbība aktīvi jākoordinē ar ĀKK un ES Apvienoto parlamentāro asambleju.

                           (b)

                           nolemj, ka dalība Eiropas un Vidusjūras reģiona valstu parlamentārajā asamblejā, Eiropas un Latīņamerikas Parlamentārajā asamblejā un Euronest parlamentārajā asamblejā veidojas vienīgi ar divpusējo vai apakšreģionālo delegāciju starpniecību katrā asamblejā;

               3.

               atgādina par Priekšsēdētāju konferences lēmumu izveidot Euronest parlamentāro asambleju ar Ukrainas, Moldovas, Baltkrievijas, Armēnijas, Azerbaidžānas un Gruzijas parlamentiem; nolemj attiecībā uz Baltkrieviju, ka Priekšsēdētāju konference iesniegs priekšlikumus par Baltkrievijas pārstāvību Euronest parlamentārajā asamblejā;

               4.

               nolemj, ka Delegāciju priekšsēdētāju konferencei vajadzētu sagatavot ikgadēju darba grafika projektu, ko pieņemtu Priekšsēdētāju konference pēc apspriešanās ar Ārlietu komiteju, Attīstības komiteju un Starptautiskās tirdzniecības komiteju, tomēr Priekšsēdētāju konference var grozīt darba grafiku, lai apspriestu aktuālus politiskus notikumus;

               5.

               nolemj, ka politiskās grupas un pie politiskām grupām nepiederoši Parlamenta deputāti ieceļ pastāvīgus aizstājējus visu veidu delegācijām, un šo aizstājēju skaits nevar būt lielāks par pilntiesīgo locekļu skaitu, kas pārstāv politiskās grupas vai pie politiskām grupām nepiederošus Parlamenta deputātus;

               6.

               nolemj pastiprināt sadarbību un apspriešanos ar attiecīgajām delegāciju darbā iesaistītajām komitejām, organizējot šo struktūrvienību apvienotās sanāksmes to parastajās darba vietās;

               7.

               centīsies praktiski nodrošināt, ka viens vai vairāki komiteju referenti/priekšsēdētāji var turklāt arī piedalīties delegāciju, parlamentārās sadarbības komiteju, kā arī apvienoto parlamentāro komiteju un daudzpusējo parlamentāro asambleju darbā; un nolemj, ka priekšsēdētājs pēc delegācijas priekšsēdētāja un attiecīgās komitejas priekšsēdētāja kopīga pieprasījuma atļauj šāda veida komandējumus;

               8.

               nolemj, ka šis lēmums stājas spēkā septītā parlamenta sasaukuma pirmajā sesijā;

               9.

               uzdod priekšsēdētājam nosūtīt šo lēmumu Padomei un Komisijai.


title: Padomes Lēmums (2017. gada 8. jūnijs), ar ko atjauno Eiropas Profesionālās izglītības attīstības centra valdi

text:
               17.6.2017

               LV

               Eiropas Savienības Oficiālais Vēstnesis

               C 194/30

         PADOMES LĒMUMS
   (2017. gada 8. jūnijs),
   ar ko atjauno Eiropas Profesionālās izglītības attīstības centra valdi
   (2017/C 194/04)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
   ņemot vērā Ungārijas valdības iesniegto kandidatūru,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Centra valdē ir atbrīvojusies Ungārijas locekļa vieta valdības pārstāvju kategorijā, Lázló ODROBINA kungam atkāpjoties no amata.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2018. gada 17. septembrī,

         IR PIEŅĒMUSI ŠO LĒMUMU.
   1. pants
   Ar šo minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku, proti, līdz 2018. gada 17. septembrim.
   VALDĪBAS PĀRSTĀVJI

               UNGĀRIJA

                  Krisztina VUJKOV TOMORNÉ kundze

         2. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Luksemburgā, 2017. gada 8. jūnijā

            Padomes vārdā –

            priekšsēdētājs

         K. SIMSON

      (1)  OV L 39, 13.2.1975., 1. lpp.

      (2)  OV C 232, 16.7.2015., 2. lpp.

      (3)  OV C 305, 16.9.2015., 2. lpp.


title: 2002/212/CFSP: Council Decision of 11 March 2002 concerning the appointment of the Head of Mission/Police Commissioner of the European Union Police Mission (EUPM)

text:
Avis juridique important

|

32002D0212

Official Journal L 070 , 13/03/2002 P. 0008 - 0008

Padomes Lēmums(2002. gada 11. marts)par Eiropas Savienības policijas misijas (ESPM) misijas vadītāja/policijas komisāra iecelšanu(2002/212/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 23. panta 2. punktu,ņemot vērā 2002. gada 11. marta Vienoto rīcību 2002/210/KĀDP attiecībā uz Eiropas Savienība Policijas misiju[1], un jo īpaši tās 4. pantu,tā kā:(1) Vienotās rīcības 2002/210/KĀDP 4. pants paredz, ka Padomei pēc ģenerālsekretāra/augstā pārstāvja priekšlikuma jāieceļ misijas vadītājs/policijas komisārs.(2) Ģenerālsekretārs/augstais pārstāvis ir ierosinājis policijas komandiera Svena Kristiana Fredriksena iecelšanu,IR PIEŅĒMUSI ŠO LĒMUMU.1. pantsAr šo Svenu Kristianu Fredriksena kungu no 2003. gada 1. janvāra ieceļ par ESPM misijas vadītāju/policijas komisāru. Līdz minētajam datumam viņš rīkojas kā misijas policijas vadītājs/plānošanas vienības vadītājs.2. pantsŠis lēmums stājas spēkā tā pieņemšanas dienā.To piemēro līdz 2005. gada 31. decembrim.3. pantsŠo lēmumu publicē Oficiālajā Vēstnesī.Briselē, 2002. gada 11. martāPadomes vārdā priekšsēdētājsJ. Piqué i Camps[1] OV L 70, 13.3.2002., 1. lpp.


title: 2005/754/EK: Komisijas Lēmums (2005. gada 19. oktobris) par Eiropas grupas par dabaszinātņu ētiku un jaunām tehnoloģijām locekļu iecelšanu amatā uz tās trešo pilnvaru laiku

text:
               27.10.2005

               LV

               Eiropas Savienības Oficiālais Vēstnesis

               L 284/6

      KOMISIJAS LĒMUMS

   (2005. gada 19. oktobris)
   par Eiropas grupas par dabaszinātņu ētiku un jaunām tehnoloģijām locekļu iecelšanu amatā uz tās trešo pilnvaru laiku
   (2005/754/EK)
   EIROPAS KOPIENU KOMISIJA,
   ņemot vērā Komisijas 1997. gada 16. decembra Lēmumu (SEK(97) 2404), ar kuru izveido Eiropas grupu par dabaszinātņu ētiku un jaunām tehnoloģijām un pilnvaro Eiropas Komisijas priekšēdētāju iecelt tās locekļus,
   ņemot vērā Komisijas 2001. gada 26. marta Lēmumu (K(2001) 691) par grozījumiem Eiropas grupas par dabaszinātņu ētiku un jaunām tehnoloģijām pilnvarās,
   ņemot vērā Komisijas 2005. gada 11. maija Lēmumu 2005/383/EK (1) attiecībā uz Eiropas grupas par dabaszinātņu ētiku un jaunām tehnoloģijām pilnvaru pagarināšanu,
   ņemot vērā atklāto uzaicinājumu izteikt ieinteresētību, kas publicēts Eiropas grupas par dabaszinātņu ētiku un jaunām tehnoloģijām tīmekļa vietnē 2005. gada 20. maijā un slēgts 2005. gada 20. jūnijā,
   tā kā:

               (1)

               Eiropas grupa par dabaszinātņu ētiku un jaunām tehnoloģijām ir Eiropas Komisijas neatkarīga un daudznozaru padomdevēja iestāde, kuras sastāvā ir 15 locekļi.

               (2)

               Tika saņemti 38 pieteikumi, atbildot uz uzaicinājumu izteikt ieinteresētību (2). Desmit no bijušajiem Eiropas grupas par dabaszinātņu ētiku un jaunām tehnoloģijām locekļiem var ievēlēt atkārtoti (3), un deviņi no viņiem ir izrādījuši šādu vēlmi.

               (3)

               Eiropas grupas par dabaszinātņu ētiku un jaunām tehnoloģijām locekļu vidū ir jānodrošina piemērots profesionālo prasmju un pieredzes kopums.

               (4)

               Locekļus ieceļ ad personam, pamatojoties uz viņu personīgajām kompetencēm un īpašībām,

         IR PIEŅĒMUSI ŠO LĒMUMU.
   1. pants
   Šādus Eiropas grupas par dabaszinātņu ētiku un jaunām tehnoloģijām locekļus, kuru pilnvaras beidzas, ieceļ no jauna uz četriem gadiem:

               1)

                  Rafael Capurro

               2)

                  Inez de Beaufort

               3)

                  Göran Hermerén

               4)

                  Linda Nielsen

               5)

                  Pere Puigdomenech Rosell

               6)

                  Günter Virt

         2. pants
   Par Eiropas grupas par dabaszinātņu ētiku un jaunām tehnoloģijām locekļiem uz četriem gadiem tiek ieceltas šādas personas:

               1)

                  Emmanuel Agius

               2)

                  Diána Bánáti

               3)

                  Anne Cambon-Thomsen

               4)

                  Carlo Casini

               5)

                  Jozef Glasa

               6)

                  Hille Haker

               7)

                  Julian Kinderlerer

               8)

                  Krzysztof Marczewski

               9)

                  Paula Martinho da Silva

         3. pants
   Šis lēmums tiks publicēts Eiropas Savienības Oficiālajā Vēstnesī.

      Briselē, 2005. gada 19. oktobrī

            Komisijas vārdā —

            priekšsēdētājs

         José Manuel BARROSO

      (1)  OV L 127, 20.5.2005., 17. lpp.

      (2)  Skatīt 3. panta 2. punkta piekto ievilkumu Lēmumā 2005/383/EK: “Eiropas grupas par dabaszinātņu ētiku un jaunām tehnoloģijām locekļu identifikāciju un atlasi veic, pamatojoties uz atklātu uzaicinājumu izteikt ieinteresētību.”

      (3)  Skatīt 3. panta 2. punkta trešo ievilkumu Lēmumā 2005/383/EK: “Eiropas grupas par dabaszinātņu ētiku un jaunām tehnoloģijām locekļus ieceļ uz četriem gadiem. Katru pilnvaru laiku ir iespējams pagarināt maksimāli divas reizes.”


title: 2012/717/: Padomes Lēmums ( 2012. gada 20. novembris ), ar ko ieceļ Reģionu komitejas locekli no Spānijas

text:
               24.11.2012

               LV

               Eiropas Savienības Oficiālais Vēstnesis

               L 326/16

         PADOMES LĒMUMS
   (2012. gada 20. novembris),
   ar ko ieceļ Reģionu komitejas locekli no Spānijas
   (2012/717/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Esperanza AGUIRRE GIL DE BIEDMA kundzes pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelts:

               —

                  Ignacio GONZÁLEZ GONZÁLEZ kungs, Presidente de la Comunidad Autónoma de Madrid.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 20. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.